По правило първата процедура лазерна епилация трябва да бъде направена след настъпване на полова зрялост, като и за двата пола това е към 16-18 години. За момичетата е важно да имат редовен месечен цикъл. Това е от значение за ефективността на процедурата, тъй като по време на пубертета хормоните не са балансирани. По закон лазерната епилация може да бъде извършвана само на пълнолетни лица. При непълнолетните процедурата се прилага само след съгласието на родител/настойник и в негово присъствие.